PRIRODA I DRUŠTVO – 7.i 9.4. – 2 sata

**ZDRAVLJE – razredni projekt**

Ovaj tjedan nastavljamo razredni projekt Zdravlje. Time završavamo svoje satove vježbanja i ponavljanja o zdravlju.

Skupine, odnosno što tko radi, formira se na već uobičajeni način.

Zadaci:

1. **skupina**

**tjelovježba – društvena igra**

Izradite **društvenu igru** koja je vezana za zdravlje i tjelovježbu.

Neka to bude igra koja se igra s kockicama i pijunima, koja na sebi ima brojem obilježena polja. Svako polje neka odgovara kartici s tim bojem.

Istražite i iskoristite u igri:

* što znači uzrečica “u zdravom tijelu zdrav duh”?
* kada vježbamo, s obzirom na jelo
* kako održavamo higijenu nakon tjelovježbe
* bilo što vas posebno zanima o toj temi
* Kartice mogu sadržavati pitanja o tjelovježbi. Pitanjima pridružite zadatke s tjelovježbom, npr.:

 **Što znači uzrečica:**

 **“U zdravom tijelu zdrav duh”?**

 Za točan odgovor:

* napravi 3 čučnja, idi za 3 polja unaprijed.

 Za netočan odgovor:

* napravi 3 čučnja i idi za 5 polja unatrag.
* Pripazite na odnos slike i teksta, te na pisanje i pogreške. Vaša igra koristit će kasnije svima za učenje
1. **Skupina**

**štetnost alkohola i cigareta - plakat**

Izradite **plakat** na kojem ćete prikazati svoje odgovore i ilustrirati ih.

Istražite.

* Zašto djeca ne smiju piti alkohol?
* Zašto djeca ne smiju pušiti?
* Zašto su alkohol i cigarete štetni (za djecu i odrasle)?
* Izračunajte koliko novca se potroši mjesečno na cigarete, ako se svaki dan kupi po jedna kutija cigareta od 20 kn
* Š**to vas još posebno zanima o ovoj temi?**

Možete potražiti i neke:

* fotografije pluća pušaća
* fotografije jetre alkoholičara

Pripazite na odnos slike i teksta, te na pisanje i pogreške.

1. **Skupina**

 **osobna higijena – igra s karticama**

Izradite **igru s karticama** na kojem ćete prikazati odgovore i ilustrirati ih.

Igra se igra tako da kartice stoje složene u špilu i okrenute na poleđinu. Svaki igrač izvlači jednu karticu kad dođe na red i odgovara na pitanje s kartice. Svaki točan odgovor nosi 1 bod, pobjeđuje onaj koji ima najviše bodova.

Na kartice **napišite pitanja vezana za higijenu**, npr.:

 Pokaži kako se pravilno četkaju zubi.

 Zašto se moramo tuširati?

Istražite i također uvrstite u igru pitanja :

* Kako se zubi pravilno četkaju?
* Zašto moramo rezati nokte?
* Zašto moramo tako često prati ruke?
* Što je znoj?
* Gdje ima najviše mikroorganizama?
* Kako je higijena povezana sa zdravljem? Kako sve održavamo higijenu?
* Š**to vas još posebno zanima o ovoj temi?**

Pripazite na odnos slike i teksta, te na pisanje i pogreške.

Učenici koji su izrađivali društvene igre neka ih kod kuće isprobaju s braćom, roditeljima…..

Sretno i veselo.